
COMPARTIMENT ŞCOLI

Nr.SC2017-2616/03.02.2017
REFERAT

privind aprobarea organizării şi funcţionării reţelei unităţilor de învătământ

preuniversitar de stat şi privat din  Municipiului Timişoara,
pentru anul şcolar 2017-2018
    Se supune spre analiză Comisiilor din cadrul Consiliului Local al Municipiului Timişoara materialul întocmit de Biroul Şcoli-Spitale-Compartiment Şcoli privind aprobarea organizării şi funcţionării reţelei unităţilor de învătământ preuniversitar de stat şi privat din  Municipiului Timişoara, pentru anul şcolar 2017-2018.
      Legea educatiei nationale  nr. 1/2011, actualizata, prevede la art.19,alin (4):
’’Pentru asigurarea accesului egal la educaţie şi formare profesională, autorităţile administraţiei publice locale, în baza avizului conform al inspectoratelor şcolare, aprobă organizarea, funcţionarea şi, după caz, dizolvarea unor structuri de învăţământ, fără personalitate juridică - ca părţi ale unei unităţi de învăţământ cu personalitate juridică - şi subordonate aceluiaşi ordonator principal de credite, în condiţiile legii.’’
      Totodata la art.61 alin.(1) şi alin.(2) se prevede:’’(1) Reţeaua şcolară este formată din totalitatea unităţilor de învăţământ acreditate, respectiv autorizate provizoriu.

(2) Reţeaua şcolară a unităţilor de învăţământ de stat şi particular preuniversitar se organizează de către autorităţile administraţiei publice locale, cu avizul conform al inspectoratelor şcolare. Pentru învăţământul special liceal şi special postliceal, reţeaua şcolară se organizează de către consiliul judeţean, respectiv de către consiliile locale ale sectoarelor municipiului Bucureşti, cu consultarea partenerilor sociali şi cu avizul conform al Ministerului Educaţiei, Cercetării, Tineretului şi Sportului’’.Organizarea reţelei școlare prin arondarea unor instituţii de învăţământ, are ca scop crearea unui sistem de învăţământ organizat, administrat și finanţat corespunzător, în vederea asigurării calităţii procesului instructiv-educativ, accesului liber și egal al tuturor copiilor la actul educaţional și adecvarea ofertei educaţionale la nevoile beneficiarilor direcţi și indirecţi. 
     Arondarea instituţiilor de învăţământ nu trebuie să producă dezechilibre și distorsiuni în organizarea, conducerea și susţinerea unităţilor de învăţământ, ci dimpotrivă, crearea unor instituţii puternice, cu un număr mai mare de elevi și preșcolari, care să  asigure o susţinere financiară proprie și pe termen lung.
    Având în vedere prevederile art.19 alin (4) şi art.61 alin (2) din Legea nr.1/2011, prin care autorităţile administraţiei publice locale aprobă organizarea, funcţionarea şi,după caz, dizolvarea unor structuri de învăţământ, în baza avizului conform al inspectoratelor şcolare, 
   Consiliul Local al Municipiului Timisoara a înaintat Inspectoratului Şcolar Judeţean Timiş, prin adresa cu nr.SC 2016-030058/12.12.2016, proiectul privind organizarea reţelei unităţilor de învăţământ preuniversitar de stat si privat pentru anul şcolar 2017-2018.
         Prin adresa cu nr. 13.726/31.01.2017 înregistrată la instituţia noastră sub nr.SC2017-002498/01.02.2017, Inspectoratul Şcolar Judeţean Timiş a transmis Avizul Conform privind organizarea reţelei unităţilor de învăţămant preuniversitar de stat si privat pentru anul şcolar 2017-2018, conform anexelor ataşate:

    -Anexa nr.1 pentru unităţile de învaţămant preuniversitar de stat din Municipiul Timişoara;

    -Anexa nr.2 pentru unităţile de învaţămant privat acreditat din Municipiul Timişoara;   

   - Anexa nr.3 pentru unităţile de învăţământ privat autorizate din Municipiul Timişoara;

   - Anexa nr.4 pentru unităţile conexe de stat din Municipiul Timişoara;


Având în vedere cele menţionate, propunem:

    - emiterea unui Hotărâri de Consiliu Local prin care să se aprobe reţeaua unităţilor de învăţământ preuniversitar de stat şi privat din Municipiul Timisoara, pentru anul şcolar 2017-2018, aşa cum este prevăzută în Anexa nr.1, Anexa nr.2, Anexa nr.3 şi Anexa nr.4, care vor face parte integrantă din proiectul de hotărâre de consiliu.

